OpenLLM-France/wikimedia huggingface dataset:
# Buhez ar Sent/1912/An Azvent

| ◄ Andre | An Azvent | Tual  ► |
An Azvent eo, goude ar C’hoaraiz, kaeran ha talvoudusan amzer a zo er bla. Gant an Azvent, e tigouez war an douar kelou eus ter donedigez Jezuz-Krist : e zonedigez ’barz an natur-den, e zonedigez ’barz an eneou hag e zonedigez daze ar varn,
Bezan eo an Azvent ar skouer eus ar c’hantvejou leun a hirvoudou hag a hirnez, pa oa ar bed o c’hortoz e Zalver. An Iliz a c’houlenn diganimp ’n em unani gant ar Brofeted ha sent an amzer goz, evit gervel ar Mesias, en eur ganan gante ; a greiz kalon : Rorate, cœli, desuper, et nubes pluant Justum : Envou, shuilhet warnomp ho klizen, ha ra gouezo eus ar c’hoummoul ar Just, evel ar glao.
# Buhez ar Sent/1912/Amzer Nedeleg

| ◄ Trugare | Amzer Nedeleg | Eizved Ginivelez Hon Zalver  ► |
Ar pez a hanver amzer Nedeleg eo an daou-ugent devez a zo etre ar 25 a viz kerdu ha gouel ar Chandelour.
Ganet gantan da noz Nedeleg, e tleomp ive kreski gantan, rak galvet omp da vevan e vue pen-da-ben : mervel gantan war ar Groaz, sevel gantan eus ar be ha pignat gantan eun de d’ar baradoz.
# Buhez ar Sent/1912/Amzer ar Septuajezim

| ◄ Per Nolask | Amzer ar Septuajezim | Berc’hed abadez  ► |
En miz c’houevrer, hag a-wechou ive, en miz genver, e teuer en eur c’houlz eus ar bla hanvet ar Septuajezim, dre ma ’n em gav war-dro daou viz ha dek devez arôk Pask.
Bean int evel daou borz a binijen hag a beden a-ziarôk palez an Alleluia ; evit treuzi an hini kentan e laker ter zun ; daou-ugent devez evit treuzi an eil.
Epad an amzer-man a ouelvan hag a binijen, an Iliz ne gan ket an Alleluia nag ar Gloria in excelsis.
Ar c’hristen, evit tremen an deiou-man, herve spered an Iliz, a dle sonjal bemde ’barz ar stad euzus a bec’hed, hag a fallagriez m’eo ganet pep den, abaoue pec’hed Adam ; sonjal ive en e bec’hejou e-unan, gant keun ha mez, en doare ma vo prest d’o gwalchi ervat, pa deuio êl ar Binijen da zigeri dirakan porz ar C’hoareiz.
# Buhez ar Sent/1912/Alor

| ◄ Bonavantur Potenza | Alor | Magloar  ► |
Ober a rêr hirie, en Kemper, gouel sant Alor, eil eskob Kerne goude sant Korantin, patron Erge-Vihan, Plobannalec, Tremeok ha Tregennek, ha gouel sant Alan, a bignas war gador-eskob Kemper, prest goude sant Alor, hag en deus eleiz a filhored hag a filhorezed en Breiz-Izel.
Ar pec’hed a zo eun dra hag e tleomp, eme ar Skritur-Zakr, tec’hel dioutan evel diouz eun aer-viber.
Ar zent, holl a dec’he, gant ar brasan evez, diouz ar pec’hed ha diouz kement tra a welent ennan skeud ar pec’hed ; rei a rênt o bue evit jachan ar bec’herien diwar hent an ifern.
Ha n’eo ket souez, rak pa vezo lavaret mat, n’eus ken droug war an douar nemetan ; n’eus nemetan oc’h ober poan da Zoue ; n’eus nemetan oc’h ober poan d’an den.
Peseurt kemm a zo etre ar berlezen en eur bann-heol hag ar berlezen en he c’hlozen ?
Hini ebet, nemet e ve en daou lec’h dishenvel.
Peseurt kemm a zo etre ar pec’her hag an den daonet ?
Hini ebet, kennebeut, nemet n’emaent ket er memes lec’h ; ar pec’her eo an den daonet war an douar, hag an den daonet eo ar pec’her en ifern.
Skrijus eo sonjal en kement-se.
Tec’homp eta diouz ar pec’hed, gwellan m’hallfomp, ha diouz kement a zoug d’ar pec’hed ; jachomp war an hent mat, dre hon skoueriou, hon c’homzou hag hon fedennou, hon breudeur hag hon c’hoarezed kouezet war hent an ifern, ha lavaromp alïes d’ar Werc’hez Vari :
# III. — Gwennola a varv dougerez

| ◄ II. — Pelerinach Santez-Anna-Wened | III. — Gwennola a varv dougerez… | IV. — Eur bugelik a zo ganet er be  ► |
Goulskoude war dro nav heur deuz ar mintin, ar glanvourez a dreuz-komzaz adarre, e daou lagad a droe en e fenn, eun derzien vraz a grogaz enni en eun taol-kont. Ar belek a deuaz raktal, hag ar c’hloc’her a oa dija eat war gein eur marc’h buan, da gemen d’ar medisin.
Allaz ! arok ma c’hen em gavaz ar medisin, an ælez a ioa deut da gerc’hat ene kaër Gwennola Kerzuliek.
Ar medisin a zistroaz buan d’ar gaër, hag a lavaraz da gloc’her Mellak mont raktal war o loan da Zantez-Anna, da gemen d’an aotrou Kerzuliek e oa maro e wreg e Mellak. Pa oa digoueet ar c’helc’her e Zantez-Anna, e ieaz raktal d’an hotel vraz, el leac’h e tlie beza diskennet an aotrou Herry Kerzuliek. Gwelet a reaz ar wetur e toull an nor, an aotrou Herry a oa er zâl o tebrí eun tam, abarz dont kuit…
— Aotrou, a lavaraz ar c’hloc’her, hoc’h itron a zo marvet bremaik da zek heur e Mellak.
D’ar c’homzou-ze, an aotrou goueaz d’an douar a stok e gorf, hag etre teir gwech, e sankaz eur gountell enn e c’houk, heb lavaret eur ger.
D’ar garmaden spontuz a lezaz neuze ar c’hloc’her, tud an hotel a deuaz da welet petra oa c’hoarveet.
Raktal oa klasket daou vedisin, vit stanka ar goad a rullie deuz gouk Herry Kerzuliek. Pa oa louzaouet an den dizesperet, oa laket en eur gwele vit repozi, n’oa danjer abed ken evit e vuez.
Ar c’hloc’her a zistroaz neuze da Vellak, el leac’h oa sebeliet korf Gwennola.
An aotrou Person a oa en ti, pa zigoueaz er ger. Mac’harit a bropozaz deustu skriva ar c’helou heuzuz da Boullaouën da dad ha mam Gwennola.
An aotrou person a ioa a-unan ganti, mes lavaret a reaz e oa red douari ar c’horf maro abenn tri devez d’an hirra, hag evel ma n’o divije ket amzer da zigoueout abenn an termen ze deuz Poullaouën da Vellak, e vije great al lidou heb ar gerent.
Gwennola a varvaz d’ar merc’her vintin, ha da zadorn vintin da nav heur e oa douaret. Dreist oll oa bet kaër al lidou, pevar belek a ioa bet en interramant, oll dud Mellak, ha kalz deuz parroziou tro-war-dro, pere a oa bet estlamet o klevet eun heveleb kelou spontuz.
Antronoz, d’ar zul vintin, o oa kanet eun offeren hag eur zervich evit repoz ene Gwennola Kerzuliek. Pa oa achuet an offis, ema er c’hiz da vont da daoler eur banne dour binniget war ar bez.
Marc’harit an Naour a deuaz evel ar re all, ha pa oa eat an dud kuit, hi a jomaz da gempen ar be, ar bokodou laket war an douar. Daoulinet e oa etal ar be, o lavaret eun de profundis, pa glevaz eur vouezik o tont deuz strad ar be.
Estlamet oll, Marc’harit a zavaz evel eun tenn, en e zao. Tra estlamuz ! ar vouezik a glev, a zo evel eur glemmaden, eun hirvoud.
He zreid, he diwesker a gren evel delliou, hag hi sabatuet, n’eo ket evit flach deuz al leac’h-ze. Garm, garm a ra, hag an dud a deu da c’houlen outi petra c’hoarvez ganti.
Kemennet e oa d’an aotrou Person, ha dont a reaz trum da welet petra oa c’hoarveet.
An hirvoudou a zeblante brema sevel splannoc’h deuz an douar.
# An torrer-mein

| ◄ Krampoesa | An torrer-mein | Goulou-deiz ► |
* Gwel’t e vezan da c’houlou-deiz
* O kuitât didrouzik va neiz
* Evit mont da vordig an hent
* Da derri kailhastr a bep ment.
* Ne ra nikun van d’am morzol,
* Ne ra mouezig hekleo d’e dôl,
* Hiboud va c’hunuc’henn hepken
* Ouz va harpa em flanedenn.
* Dirazoun ma jom eun bennak,
* Eo eur bugel pe eun den vag ;
* A bed hini pa dremenont
* Stlap ouzin sellou divergont !
* Rak va micher, piou n’her goar ket ?
* Gant an holl a zo disprizet,
* Lakaet ’vez er renk diweza :
* Eun denig an hini her gra !
* Padal er bed-man ’vit pep stad
* Eo red kaout tud a gaion vat ;
* Jezus e-unan hen diskouez :
* ’N e yaouankiz e voe kalvez.
* ’Vel ma ’z eus paour ha pinvidik,
* Re eurus ha re reuzeudik
* Atao ’welomp ’heul re uhel
* Tud keiz a zo o stad izel.
* An droug n’eo ket ar baourentez
* Met an dispi bag an dilez ;
* Da c’hortoz ma reno ar Gwir,
* Ho pet dalc’hegez eur menhir.
* Er vuhez ’z oc’h eur pirc’hirin
* ’Dle bale adal ar mintin
* Oc’h en em ouestla d’e labour
* Ha pedi Doue d’e sikour.
# An tousegi

| ◄ Heol | An tousegi | Ar balafenned gwenn ► |
* Goude an arnev, an tousegi
* a gan en arselin,
* a gan, pa vez o noziñ,
* ar c’han a blij din.
* E glebor ar geotoù,
* o c’han zo hiraezhus,
* e sioulded an nozioù,
* an nozioù kenedus.
* An tousegi, war lez an hent,
* a gan o hiraezh,
* hag huñvreoù dianavez,
* en noz, en nozioù sklent.
* E deltoni al leton,
* e kan an tousegi ;
* e kanont, pa vez o noziñ,
* ’vel ma kan va c’halon.
# An tri marc’heger

Oberennoù damheñvel pe handelvoù all zo ivez, gwelout An Tri Marc’heger.
| ◄ Ar bassagerès (eilvet gwez) | An tri marc’heger | Ar c’hloarec fripon ► |
Disul vintinn, pa zavis, Tri marc’heger a rancontris ;
 Tri marc’heger accoutret mad, Daou ’oa war varc’h, unan war droad.
 An daou war varc’h ma zremenas, ’N hini war droad ma zaludas ;
 ’N hini war droad ma zaludas, Eur poc pe daou a c’houlennas.
 — Comerrit daou, ha ma losket. — Ma c’halon baour ’zo gonezet ;
 Ma c’halon baour ’zo gonezet Gant eur plac’h coant ’m eus rancontret.
 Ma zad, ma mamm ho deus madou Ewit ma c’hass d’ar scolajou ;
 D’ar scolajou, da Sant-Briec, Wit ober ouzin eur bêlec.
 Ewit bêlec me na vin ket ; Gwell eo ganin beza crouget !
 Gwell eo ganin beza crouget, Gant eur gordenn tric’huec’h troated !
 Gwell eo ganin beza beuzet Bars ar mor don, tric’huec’h gouret ;
 Bars ar mor don, tric’huec’h gouret, ’Lec’h ma ve tapet ar pesked,
 Ha pa veint braz, a veint laket D’ober chaous gwenn d’ar soudardet.
 Noz kenta ma ofern newez, Peder boutez ’ndan ma guele,
Peder boutez dindan ar banc, Ouz ma c’hoste eur plac’hic coant ;
 Ouz ma c’hoste eur plac’hic coant, Me boco d’ezhi p’am bo c’hoant.
# An tri seurt myrsteriou eus ar rosera

| ◄ Recommandation eus ar rosera | An tri seurt myrsteriou eus ar rosera | An devotion d’an Æl Gardien ► |
Pre eo profitabl bras da vedita, endra vezer oc’h he lavaret, peguement bennac couscoude na dê quet necesser absolumant gouzout ar mysteriou-ma evit en em acquita ar vreuries.
| AR rosera ve commancet Dre’r chapelet a joa hanvet ; | Bep digenes e lavarimp, Var ur myster he veditimp. |
| 1. Sonjomp d’ar c’henta digenes Er joa e devoe ar Verc’hes, Pa oe gant an æl saludet Da veza mam Salver ar bet. 2. Sonjomp d’an eil devotamant En he joa ha contantamant Pa saludas Elisabeth A zougue sant Ian venniguet. 3. Sonjomp d’an drede digenes En contantamant ar Verc’hes | Pa c’hanas he Map quer meurbet En ur c’hraou etouez al loenet. 4. D’ar pevare, pa en rentas En templ santel d’ar belec bras, Evit ma vije presantet Da Zoue he dad, crouer ar bed. 5. D’ar pempet, meditomp ar joa E devoe an Itron Varia P’her c’hafas en templ aseset O tisput ouz an doctoret. |
| SOnjal a raïmp o lavaret Ar chapelet a gueuz galvet, En queuz ar Verc’hes truezus, Hac en poaniou he Map Jesus. 1. Guelomp d’ar c’henta digenes Jesus er jardin Olives, Beuset en ur c’houesen a c’hoad, Prosternet o pidi he Dad. 2. Sonjomp dan eil e oe freuset | He gorf santel gant toliou foet ; Adal ar pen betec an troad Ne doa nemet gouli ha goad. 3. Sonjomp d’an drede e oe toullet He ben gant spern hir ha calet Antreet enna bete’n empenn, Ha grêt eguis ur gurunen. 4. Consideromp d’ar pevare. Peguement a boan en devoe |
| O to[u]guen ur groas var adre Var ar gouliou eus he guein. 5. Sonjomp d’ar pempet er maro | Hac an oll tourmanchou garo A souffras tachet ouz ar groas Dirac he Vam quer glac’haret. |
EVit echui ar rosera, Canomp d’an Itron Varia Ar mysteriou a c’hloar brema. Meulomp Doue. Meulomp Jesus, meulomp Mari dre’r rosera.
1. Sonjomp da guenta er c’hloar vras A Jesus pa ressuscitas
E tri dez goude ma varvas. Meulomp etc.
2. D’an eil pa bignas en êvou
Jesus Map Doue hon Autrou, Leun a c’hloar hac a driomphou. Meulomp etc.
3. D’an drede, var an ebestel
Couls a var ar Verc’hes fidel
Pa deuas ar Speret Santel. Meulomp etc.
4. D’ar pevare, en eê pa oe
Diguemeret corf hac ene
Ar Verc’hes sacr mam da Zoue. Meulomp etc.
5. D'ar pempet, pa oe curunet
Er barados gant an Dreindet An Rouanez eus an oll bed. Meulomp etc.
Meulomp Jesus, meulomp Mari dre’r rosera. Amen.
# An tri varc’h

| ◄ Ar pemp biz | An tri varc’h | Ar iaric ► |
Ho ! Ho ! marc’hic bihan gwenn, Cass Pierric d’an oferenn !
Ho ! Ho ! marc’hic bihan griz, Cass Pierric d’an ilis !
Ho ! Ho ! marc’hic bihan glaz, Cass Pierric da wallas !
Fanchon Briant. — Plourio.
# Ar big hag ar pintik

| ◄ Ann diou goulm | Ar vosen war al loened  ► |
Eur big a voa enn eur gaoued ; Gant-hi voe lakeat eur pintik. He-man, laouen ha sederik, A gane bemdez kaer meurbed.
He glevet a voa eunn dudi ; Ar big a-vad, o ragachat, A dorre pennou tud ann ti. Ne baoueze ket da chaogat Ha da lavaret : « Boed d’in, boed ! Boed da Vargod enn he c’haoued ! » Hag anez kaout da gorfata Bek Margod a voa ar franca. Ar pintik keaz, laouen bepred, A gan hep goulenn tra ebed ; Hag o klevet ker brao dudi, Ann holl a rea he veuleudi, 0 lavaret : Eur c’haner eo ! Gant meuleudiou ne choumer beo. Aliez siouaz ! ar pintik paour Ne gave tamm na berad dour, He zaou bodik goullo atao Eunn deiz e voe kavet maro, Maro gant naoun, enn eur gana.
Setu ann amzer zo brema ! Nep piou-bennag a c’hoar goulenn Enn eur derri d’ann dud ho fenn, Nep zo kasauz, a deu, a ia Pep eil da glemm ha da ouela,
En devezo gwalc’h he galoun Enor, madou dioc’h m’eo mac’houm ; Ha mar d-eo gwe liven he gein E pako c’hoaz silzik d’he lein. Evit ar re a zo tud vad, Tud kalounek da labourat, Tud hag a dalv e vent meulet Ha mui c’hoas e vent gopreet, Ar re-ze paour, paour a vevo, Ha, paour, gant ann naoun a varvo Ma ne skrampont, evel aered. Skrampet, neb a garo skrampet !
# Ar bizou brezel

* Bet em eus al lizer
* ’Oa ganin ken gortozet,
* (diou wech}.
* ’N e blegiou flour, — dudiusat prezant ! —
* Eur bizou gwenn ’vel an arc’hant.
* (diou wech}.
* Gwalennig lugernus,
* Merk a deneridigez,
* Te ’lak, dourek, ma daerou da ruilhal
* Ha ma c’halon baour da dridal.
* Penôs kredi biken,
* P’az kwelan ken dudius,
* E teus klasket, bouled kri ha direiz,
* Rei ar maro da zoudard Breiz ?
* Sonj tener ha dispar !
* Eun dorn flour en deus poaniet
* Da chenj kannad ar maro didrue
* ’N eun donezon a garante…
* Bizou paour ha dister,
* Kizellet gant eur mignon,
* D’hon daoulagad karget a nec’hamant
* Te ’zo kaeroc’h ’vit diamant.
* Deut eta niverus,
* Nijet eus tan ar brezel ;
* Digaset d’imp gant o gourc’hemenno
* Kennerz da c’hortoz an distro.
* Pa hunvreemp aman,
* Kollet ’n hon zonjou poanius,
* Er foziou goue, ouz trouz ar c’hanoliou,
* C’houi ’peus klevet o hirvoudou ;
* O c’hlevet marteze,
* Pa vezent o-unanig,
* O vouboual, luskellus, d’an avel
* Eur zon garet a Vreiz-Izel.
* Laret d’imp ez int holl,
* ’Vel m’o gwelomp a spered,
* Start ’n o c’hreden, dispont rak ar maro,
* Gwir vibien Doue hag ar Vro.
* Met laret d’imp ive
* E tistrofont heb dale,
* Da zigas d’imp, — donezon a enor, —
* Ar peuc’h padus hag ar victor !
* Koulmig Arvor.
# Ar bleiz ha marc’h ar miliner

| ◄ Sonic ar c’havr | Ar bleiz ha marc’h ar miliner | Caz Nicolas ► |
Arru hanter ar miz, D'ar reo da vont da c’hliz, D’ar prajeïer da c’hlaza, D’ann tossenno da rouza. Ar bleiz da guitad ho loch, Cass ganthan livr ha cartouren, Ewit poéza he festigen. Ar bleiz o lampad ’bars ar prad, O wélet eno eur marc’h mad : — Lar d’in pe ’z ont bouzar pe dall, Pe didruez ouz ar re-all ? — Me ê marc’h ar milino, Portéer an holl zammo, ’Zo digasset aman ’wit ann noz, Keit e-man an dud o repoz. Me ’m eus eur c’horeden, c’hor deuz c’hor, Hac a c’hor epad ar bloa, Na diminui tamm na ra. — Sao da droad eta, marc’h infam, Ma welin en petra ’ch out cam ! Ar marc’h o sevel he droad cleiz, O larc’h eur flipad gant ar bleiz ! — Aman, ’me ar bleiz, on tapet O vont da veudeusin kezec ! Gwech-all, a oan meudeusin mad, Ewit coz saout, coz kezec kignat...
Marc’harit Fulup, — 1886.
# Ar bloaz nevez

| ◄ Gloar d’ar Mesi | Ar bloaz nevez | Dirag Jesus ► |
"Fest miz Even"
* 2.
* Ra vo c’hoaz evit an holl bloavez ar Brovidans,
* Eur bloavez leun a c’hrasou, a joa, a zelivrans.
* Ha did-te hon Doue ho ineou soumetet,
* En skeud kroas Jesus a gavo ar peoc’h c’hoanteet.
* 3.
* Hon deziou hag hor bue ganed a zo merket,
* Hag en ho bloa diveza kalz a zo antreet,
* Beillomp ’ta ha pedomp ha ma ve red diloja,
* Gant ar Pastor e vefomp digemeret er joa.
* 4.
* Ra helfomp en pep amzer kredi d’az sakrifis,
* Beza ganed-te gwisket gant mantel ar justis.
* En em laoueni enoud ha miret ar gomz kaer.
* Ia Aotrou Jesus-Krist deus! deus prestik ma Zalver.
# Ar blavez triouac’h ha tri-ugent

| ◄ D’eur c’henvreur | Ar blavez triouac’h ha tri-ugent | Kar ann Anko ► |
* Petra zo newez er ger-man ?
* Rag ann oll o redek welann,
* Ann oll enn ho c’haera gwisket :
* Petra zo newez arruet ?
* Tud vad, ha c’hui ed d’eur pardon ;
* Na glewann ar c’hleier o son ;
* Sioul ar c’hleier ’n ilizo,
* Med straka’ ra ar c’hanolo.
* Eur marc’had braz a zo du-hont
* Lec’h a weler ann dud o vond,
* Hag euz a bevar gorn ar bed
* Marc’hadourez a zo kaset ;
* Foar gaera Treger n’euz ket brud
* ’Vel homan, na kement a dud.
* Ouz ribl ar ster ma unan penn
* Ann dremeniri vraz zellenn
* Euz a beb bro hag en peb giz :
* Daoust ha me na welin Breiziz.
* Eunn denig mad c’houlaz ganin :
* — Ar stred-man ha me gemerin ?
* — Na c’houzonn ar stred gemerfed :
* Ann oll stredo am euz kollet,
* ’Boe na c’houzonn hini ma bro. —
* Ann denig mad zo ed endro.
* Tremened hoc’h hent, tudo gez,
* ’Vel ma na vijenn enn ho touez.
* II
* Petra newez enn Breiz-Izel :
* Aboe n’on me bet zo ken pell.
* N’eo ket tri bla ti ar re all,
* Tri bla divroet e Bro-C’hall ;
* Tri c’hant blavez ma ine paour
* Ra pinijen er purgatour,
* Ha pa baouezo ma foanio
* Vo gwall diwad ’vid ann distro,
* Gwall diwad. Re ma amzer me
* ’Vo ed gand ann otro Doue :
* Ann Anho deo gred he damoez,
* Ha peb-unan dastumet rez.
* Er vered oar ma daoulin noaz,
* Pa vinn gwelet ouz troad ar groaz,
* — Eur milliget, — larfont neuze,
* Pe — eunn divroet — marteze ;
* Den n’en deo sonj, na den ebed
* N’laro — ann hini dilezet.
# Ar bleiz hac an oan

Oberennoù damheñvel pe handelvoù all zo ivez, gwelout Ar bleiz hag an oan.
| ◄ Ar raz qær hac ar raz divar ar mæz | Ar bleiz hac an oan | Ar fagoder hac an Ancou  ► |
Guella lezen a so ê lezen ar c’hreffa : Bemdez e velan ze, c’hui er guelo bremâ.   Un oan a dorre e sec’het A hed un douric scler meurbet. Var ar fæt e tigouez Guillou : Näoneq e voa, hac o clasq fret. Piou, emezan, (oc’h ober goal-sellou,)
Ho gra qen dispont, qen hardiz
Ma troublet va evach ? — Autrou bleis, sellet piz :
Me ped ho majeste, ep facha, da velet
Penos e maon a het ar voas
Iselloc’h evit-hi cant pass ;
Dre-se, troubli oc’h evach e nep qiz
Ne ran. — Ober a rit ! ’me neuze ar loen criz.
Ouspen, me voar, bloas so, oc’h euz
Va droug-preseguet, var ho reuz. —
Penaus a razen-me, pa ne oan qet er bed ? Me so c’hoas var ma mam, n’on qet c’hoas disonet. —
Ho preur e oa. — N’am eus hini. —
Car e oa deoc’h ! Etrezoc’h-c’hui
Ne paouëzit, c’hui, chass ha tud,
Da rei dime peb-sort goal-vrud.
M’en dalvo deoc’h. Eb qen rimal,
Ar bleiz d’ar c’hoat, eb chipotal,
En deus stlejet an oaniq qez
Hac en debret eb setanç na proces.
# Ar bichik

Oberennoù damheñvel pe handelvoù all zo ivez, gwelout Ar bichig.
| ◄ O tont deus an eured | Ar bichik | Enteramant ar c’haz bihan  ► |
* 1. Me am boa em bichik bihan n’en doa nemed pevar miz,
* Hag ouzoc’h awalc’h an dra-ze a zo maro e langiz.
* 2. ‘N oac’hik koz e oa he berc’hien hag he frote tu ha tu
* Bichik bihan, bichik bihan, bichik bihan dre ludu.
* 3. Bichik bihan a zepleure, a c’houle soulajamant
* « Ma karjec’h bea ma maget, pije bet eur bichik koant,»
* 4. « C’hoa ouspen divarnhon pie bet ar ouenn
* ’Vit chasseal all logoden ha tourmanti raheden »
* 5 Great e oa testamant bichik, kent ’vit ar zadorn da noz,
* Gant at vreg ha tri grouadur e vonet d’he gass d’ar foz :
* 6. Gant ar vreg ha tri grouadur, pevar oant enn eur vanden.
* Vont da gass at bichik bihan ken ma varvaz d’ar voden.
* 7. Great e oa testamant bichik kent evit ar zul vintin,
* Gant ar piked hag ar brini e vont d’hean ’n eur c’hoarzin.
* 8. ’N dra-ma ’zo eun tamm kig bevin, domp da ober an ened,
* Joa awalc’h ho po d’he outhan pa ne devoa tamm pourveet.
Nota-bene. Dans le recueil des soniou de M. Luzel, on trouve les quatre premières strophes de ce chant, mais quelque peu différentes.
# Ar bleizdi-mor

| ◄ Trogadek | Ar bleizdi-mor | Ar gernez ► |
Lemmomp hor c’hleveïou,
 War-lein ar meneziou,
 ’Wit mont d’ar brezeliou !    Arru e listri ’r bleizdi-mor,
Da digass brezel en Arvor ;
Ar Ieodet ho deuz komerret,
Hag ann iliz ho deuz dewet.
 Lemmomp, etc.
 Ann eskop-koz n’ em skuill daero,
Hen euz renket leuskel he vro ;
Et ez e da glask ur vro-all,
E-lec’h na deui ket ann dut-fall.
 Den na gred ken chomm en Arvor,
Gant ann euz ouz ann dut-a-vor ;
Parko, tier, loened ha tud,
Holl int gwallet, braz ha munud.
 Met ar roue, p’hen euz klewet,
He dent gant broüer ’n euz skrignet;
Em laket e prest en he hent,
Gant he holl dut, he holl gerent.
 Un arme vraz ’zo bet savet,
Hag en Arvor ’z omp arruet ;
Bars ur blenenn, en bro-Arvor,
E meump bet kat ar bleizdi-mor.
 Epad tri de hon euz stourmet,
Epad tri de hon euz kannet ;
Epad ter noz, hep heana,
N’hon ëuz gret tra nemet laza :
 Laza, ken a ruille ’r goad-ru,
’Vel diou waz vraz, euz ann daou-du ;
Laza, evel dorna kolo,
Kolo-segal, pa ve daro !
Strakal ’re hor zaoliou-kleze,
’Vel taoliou ’n horz war ann anne,
Ken a fraille pennou tud-vor,
Evel istrenn hanter-digor.
 Keït ma pade ann argadenn,
Ar brini ’nije uz d’hon fenn ;
Pa zo bet fin, en em goagal,
Int bet diskennet d’ar festal !
 Lemmomp hor c’hleveïou,  War-lein ar meneziou,
 ’Wit mont d’ar brezeliou !
Tennet euz paperou ann aotro J.-M PENGUERN.
# Cleuet, Crouéour carantéus

| ◄ Ridet amen, ô hui | Cleuet, Crouéour carantéus | Ansaigneu hur Roué ► |
* Cleuet, Crouéour carantéus,
* Boéh hou pugalé hirvoudus,
* Ha receuet er pedenneu
* E hrant d’oh hag ou yunieu.
* Hui e lén én hur haloneu,
* E huél é mant pront d’er fauteu ;
* D’oh é tistroamb a huir galon,
* Reit-t’emb enta græç ha pardon.
* Gùir-é hun nès lies péhet,
* Mæs, p’hum hanàuamb, pardonnet,
* Aveit gloër hou ç’hanhue adorabl
* Gùelleit hun inean miserabl.
* Groeit ma feahehemb hur horveu
* Dré bénigen ha yunieu ;
* Mæs drès peb-tra, groeit, ni hou pèd,
* M’hum hoarnehemb doh er péhèd.
* Groeit neoah, ô Drindèd divin,
* Tri person én un Doué hemb quin,
* Ma vou fréhus d’hun ineaneu
* En donæzon ag er yunieu.
* J. G.
# Cleuamb hinihue en overen

| ◄ En nean hag en dear zou ér joé | Cleuamb hinihue en overen | Ni hou ç’ador, Hosti sacret ► |
* Cleuamb hinihue en overen
* Ha pedamb én-hi pèn-d’er-bèn,
* Aveid adorein a galon
* Un Doué hemb quin é tri person.
* Gloër d’en Tad en dès hur hrouéet,
* Gloër d’er Mab en dès hur prenet,
* Gloër hag inour d’er Sperèd-glan
* E duêm hur halon guet é dan.
* Crouéour er mor, en doar, en né,
* Mæstr er marhue ha mæstr er vuhé,
* En hanàouèt hou mæstroni
* É tamb d’offrein d’oh en hosti.
* Hui e ra d’emb bamdé madeu,
* E scùil ar-n-amb bamdé græceu :
* Trugairé d’oh, ô Tad tiner,
* Dré Jesus hou mab hur Salvér.
* Péherion omb, neoah, men Doué,
* Pardon, pardon d’hou pugalé ;
* Amen Jesus èl ér halvér
* E bèd eid omb zou é vredér.
* Dobér hun nès a hou cræceu
* Eid hur goarn a zoh en drougueu ;
* Dré vériteu hou mab Jesus,
* Salvet-ni, Tad carantéus.
* goudé er sanctus
* Èhuéhamb ar hur speredeu,
* Sàuamb d’erlhué hur haloneu,
* Lausquamb ol er bed a costé
* Aveit chongeal hemb quin é Doué.
* Er bélèg, én hanhue a Jesus,
* E lar ur gonz crihue ha nerhus,
* E zégas Jesus hur Salvér
* A vlein en nean ar en autér.
* arlerh corv en overen.
* Ni hou ç’ador, Hosti sacret,
* Hui zou eid omb un Doué cuhet :
* Én-oh Jesus, dré garanté,
* Zou corv, inean, divinité.
* Ni hou ç’ador, goaid précius
* En dès scuillet mampreu Jesus,
* Aveit golhein hun ineaneu
* Couciet dré hur péhèdeu.
* d’er gommunion.
* Me garehé, Jesus men Doué,
* Receu hou corv hag hou ç’iné,
* Aveit lacat dôn ém halon
* Er chonge a hou marhue ha passion.
* Mæs gronnet-on a béhedeu
* Ha ne gredan quet hou receu ;
* Neoah me hrata hum virèt
* Dré hou cræceu doh er péhèd.
* arleh en overen.
* Rebligeou d’oh, Tad éternel,
* Dré Jesus-Chrouist hou mab santel,
* En overen hun nès cleuet
* Aveid inourein hou prasted ;
* Ha groeit, ô Tad carantéus,
* Ma vou en ovren-men fréhus
* Eit en ineaneu tremeinet
* Hag eid omb en dès-hi cleuet.
* J. G.